Soto

jmpl|Resep bumbu soto
Soto, sroto, utawa coto iku panganan khas Indonésia kang kagawé saka kaldhu daging lan janganan. Daging kang paling kerep digunakaké yaiku daging sapi lan pitik, nanging uga babi lan wedhus.

Manéka laladan ing Indonésia duwé jinis soto dhéwé-dhéwé, kanthi kandhutan kang béda-béda, kayata Soto Kediri, soto Madura, soto Betawi, soto Padang, soto Bandhung, soto Sokaraja, soto Banjar, soto Medan, coto Makassar. Soto uga dijenengaké miturut bahané, kayata soto pitik, soto babat.

Soto duwé kamiripan karo sop.

Soto bisa dicawisaké karo rupa-rupa lawuh, upamané krupuk, perkedèl, emping mlinjo, sambel, saus kacang, lan sapanunggalané. (diundhuh tanggal 30 April 2011) Akèh-akèhé soto dicawisaké kanthi kapisah karo sega, kaya déné soto Betawi, soto Padang, lan liya-liyané. Nanging ana kang dicawisaké bebarengan karo sega utawa soto campur sega, contoné soto Kudus. Saliyané iku ana uga soto kang dicawisaké nganggo lonthong utawa sega kang wis dimasak kanthi dibungkus godhong gedhang (buras), upamané soto Makassar. Ana uga soto kang nganggo mi, lan dudu sega minangka menu pokok, contoné soto Mi Bogor.

 Jinis 
 Soto Betawi. Soto betawi diarani uga soto jakarta. Soto iki kalebu soto bening kang ora nganggo santen. Soto betawi ana wuwuran emping mlinjo ing dhuwuré. (diundhuh tanggal 30 April 2011)
 Soto Medan
 Soto Ayam
 Soto Kudus. Soto kudus yaiku soto kang asalé saka kutha Kudus. Soto Kudus lumrahé buthek amarga ana santené.(diundhuh tanggal 29 April 2011) Soto Kudus lumrahé didéléh mangkok lan diwuwuri pitik kang disuwir-suwir, taogé, kucai, bawang gorèng, brambang gorèng. Dipangan yèn isih anget lan diwènèhi sambel saka lombok rawit, kécap, lan peresan jeruk nipis.
 Soto Ayam
 Soto Sapi. Soto sapi yaiku soto kang ana dudohé. Kuwah utawa duduh soto sapi ana kang bening ana kang butheg utawa nganggo santen. Soto sapi iki diwènèhi irisan daging sapi lan godhong bawang, lobak kang diris tipis-tipis lan bawang gorèng. Bawang gorèng iki diwuwurna ing soto sapi kang wis disèlèhaké ing mangkok. Duduh soto sapi digawé saka banyu kaldhu sapi lan bumbu bumbon crakèn. Bumbon crakèn kang kanggo nggawé yaiku mrica, bawang, tumbar lan liya-liyané.(diundhuh tanggal 30 April 2011)
 Soto Kebo
 Soto Padang
 Soto mi
 Soto Madura
 Soto Banjar
 Soto Bandung. Soto bandung kalebu soto kang duduhé bening kaya duduh sop. Bédané karo sop, soto bandhung luwih akèh rasané amarga susu bandhung diracik karo daging sapi dadi luwih gurih. Bumbuné uga béda karo bumbu sop bening. Bumbu rempah kang dianggo ngracik soto bandhung yaiku godhong salam, seré, jaé, mrica, brambang, lan bawang. Soto bandhung uga diracik karo uyah lan gula pasir. Duduh kaldhu soto bandung digawé saka daging sapi kang digodhog. Daging sapi iki yaiku daging sapi kang ora ana gajih utawa lemaké banjur diiris wangun kothak utawa dadu. Bumbu rempah lan daging digodhog karo banyu. Geniné kang dinggo nggodhog cukup cilik waé supaya ora gosong. Godhog nganti kurang luwih telu nganti patang jam. (diundhuh tanggal 30 April 2011)
 Soto Makasar
 Soto mi Bogor
 Soto Kediri. Soto kediri yaiku masakan soto kang khas laladan Kediri. (diundhuh tanggal 1 Mèi 2011) Kang mbédakaké soto Kediri karo soto liyané yaiku soto kediri nggunakaké sendhi sémpol sapi. Sendhi sempol sapi utawa kang diarani skengkel iki kang marakaké soto kediri duwé rasa sedhep. (diundhuh tanggal 1 Mèi 2011)
 Soto Sokaraja
 Soto Kambing

 Gladri 

 Cathetan sikil 

Kategori:Panganan
Kategori:Olah-olahan Indonésia
Kategori:Soto